cyanic-selkie/wikianc huggingface dataset:
Πετί-Πον-Καρντινάλ-Λυστιζέ
Το Πετί Πον (Γαλλικά: Petit Pont, ελληνικά: Μικρή Γέφυρα), από το 2013 επίσημα Πετί Πον-Καρντινάλ Λυστιζέ, είναι μια από τις 37 γέφυρες που διασχίζουν τον ποταμό Σηκουάνα στο Παρίσι. Η σύγχρονη γέφυρα κατασκευάστηκε το 1853, αν και γέφυρα προϋπήρχε στο σημείο αυτό από τη ρωμαϊκή εποχή, ωστόσο έχει καταστραφεί και ανακατασκευαστεί πολλές φορές μέχρι τα μέσα του 19ου αιώνα.
Τοποθεσία και πρόσβαση
αριστερά|μικρογραφία|Η γέφυρα Πετί Πον και η [[Παναγία των Παρισίων]] Η γέφυρα Πετί Πον συνδέει το νησί Ιλ ντε λα Σιτέ με το 5ο διαμέρισμα της αριστερής όχθης. Στην προέκταση προς τα βόρεια, η γέφυρα Νοτρ-Νταμ συνδέει το νησί με το 4ο διαμέρισμα της δεξιάς όχθης.
Η ονομασία Πετί Πον (Μικρή γέφυρα) προήλθε από το μέγεθος της γέφυρας που εξυπηρετούσε τη διέλευση του μικρού βραχίονα του Σηκουάνα, σε αντίθεση με τη Μεγάλη γέφυρα (σήμερα γέφυρα Νοτρ-Νταμ), που υπήρχε επίσης από την ίδια εποχή και που διέσχιζε τον μεγάλο βραχίονα του Σηκουάνα.
Η επόμενη γέφυρα ανάντη είναι η γέφυρα Πον ω Ντουμπλ και η επόμενη γέφυρα κατάντη, η γέφυρα Σαιν-Μισέλ.
Εξυπηρετείται από το μετρό στον σταθμό Σαιν-Μισέλ.
Ανακατασκευές
αριστερά|μικρογραφία|230x230εσ|Η γέφυρα το 1550 μικρογραφία|Γκραβούρα του Σαρλ Μεριόν, 1850 μικρογραφία|250x250εσ|Το Πετί Πον τη νύχτα αριστερά|μικρογραφία|250x250εσ|Άποψη από τη γέφυρα Σαιν-Μισέλ Ο Κάρολος ο Φαλακρός, για να προστατέψει το νησί από τις Νορμανδικές επιθέσεις, κατασκεύασε ένα οχυρό στην άκρη της γέφυρας, ταυτόχρονα με την ενίσχυση των τειχών του νησιού Ιλ ντε λα Σιτέ. Συχνά θύμα πλημμυρών, η γέφυρα ξαναχτίστηκε επανειλημμένα. Η πρώτη γνωστή πλημμύρα που την κατέστρεψε ήταν το 885 μ.Χ. Στη συνέχεια, η γέφυρα παρασύρθηκε από διαδοχικές πλημμύρες τουλάχιστον δεκατρείς φορές μεταξύ 885 και 1658, και τουλάχιστον έντεκα φορές πριν χτιστεί από πέτρα. Το 1185, μετά από μια ακόμη πλημμύρα, ο επίσκοπος του Παρισιού Μωρίς ντε Συλί έδωσε την υποστήριξή του για μια νέα ανοικοδόμηση, αυτή τη φορά από πέτρα. Μέχρι το έτος 1378, ημερομηνία κατασκευής της γέφυρας Σαιν-Μισέλ, ήταν η μόνη γέφυρα που παρείχε πρόσβαση στο νησί από το νότο.
Το 1409 άρχισε να ξαναχτίζεται. Ωστόσο, ήταν δύσκολο να βρεθούν οικονομικοί πόροι και η κατασκευή της νέας γέφυρας τελείωσε το 1416. Μετά την ολοκλήρωση, κατασκευάστηκαν σπίτια πάνω από τη γέφυρα. Αυτή η τελευταία ανακατασκευή επέζησε μέχρι τις αρχές του 18ου αιώνα, με αρκετές καταρρεύσεις και επιδιορθώσεις.
Το 1718, δύο σκάφη φορτωμένα με σανό προσπάθησαν να περάσουν κάτω από τη γέφυρα. Εκείνη την εποχή, η κατασκευή ήταν μια συμπαγής πέτρινη δομή, αλλά τα πέτρινα τόξα στηρίζονταν σε μεγάλους ξύλινους πυλώνες. Μια νύχτα του Απριλίου, μια γυναίκα που το παιδί της είχε πνιγεί στον Σηκουάνα εκείνο το πρωί βγήκε σε μια βάρκα αναζητώντας το πτώμα του. Για να φωτίσει την περιοχή, χρησιμοποίησε αναμμένους πυρσούς. Το σκάφος της συγκρούστηκε με μια φορτηγίδα φορτωμένη με σανό, το σανό πυρπολήθηκε και το σκάφος έπεσε στη γέφυρα και την έκαψε.
Το 1719, αντικαταστάθηκε από νέα γέφυρα, πέτρινη με τρεις τοξωτές καμάρες και χωρίς σπίτια πάνω της.
Η σύγχρονη γέφυρα
Από το 1852 έως το 1853, κατά τη διάρκεια του μετασχηματισμού του Παρισιού, στη θέση της χτίστηκε μια γέφυρα με ένα μόνο τόξο, για να μην εμποδίζεται η κίνηση στον ποταμό, από τσιμέντο και πέτρα. Έχει μήκος 38 μέτρα και πλάτος 20 μέτρα και έχει δύο πεζοδρόμια. Εγκαινιάστηκε τον Δεκέμβριο του 1853 και υπάρχει ακόμη σήμερα.
Το 2013, μετονομάστηκε από το Συμβούλιο του Παρισιού σε Πετί Πον-Καρντινάλ Λυστιζέ, από το όνομα του Αρχιεπισκόπου του Παρισιού από το 1981 έως το 2005, Ζαν-Μαρί Λυστιζέ.
Παραπομπές
Κατηγορία:Γέφυρες στη Γαλλία Κατηγορία:Κτίρια και κατασκευές στο Παρίσι
Φορεσιά της Αττικής
Η φορεσιά της Αττικής, η οποία ονομάστηκε και Μεσογίτικη, φορέθηκε σε πολλά χωριά των Μεσογείων, ενώ παρατηρήθηκε επίσης στη Θήβα, σε χωριά της Μεγαρίδας, εκτός από τα Μέγαρα, και με παραλλαγές στην Ελευσίνα και τη Μάνδρα. Η μεσογίτικη καταχωρείται στις φορεσιές με το σιγκούνι και διακρίνεται στην καθημερινή, στη νυφική και τη γιορτινή πρώτης και δεύτερης κοινωνικής τάξης. Οι διαφορές τους εντοπίζονται στα κεντήματα και στα υφάσματα. Διαφορές εντοπίζονται επίσης ανά ηλικία και ανά περίσταση. Η γιορτινή μεσογίτικη φορεσιά επηρέασε σε μεγάλο βαθμό την επίσημη γυναικεία φορεσιά της ελληνικής βασιλικής αυλής, όπως αυτή διαμορφώθηκε κατά τα τέλη του 19ου αιώνα από τη βασίλισσα Όλγα, αλλά και την παιδική φορεσιά της βλαχούλας.
Η νυφική φορεσιά
Οι νύφες της ανώτερης κοινωνικής τάξης φορούσαν χρυσή στολή με κύριο χαρακτηριστικό το κεντημένο με μετάξι και χρυσό πουκάμισο. Η φορεσιά αυτή εμφανίστηκε μετά την απελευθέρωση από τους Τούρκους ως ένδειξη πλούτου. Η νυφική φορεσιά υποδείκνυε την οικονομική κατάσταση του γαμπρού, καθώς τόσο το πουκάμισο, όσο και ο τζάκος με τα χρυσά μανίκια, αλλά και ο κεφαλόδεσμος με τα χρυσαφικά ήταν δώρα του γαμπρού. Τα κοσμήματα του στήθους και του κεφαλόδεσμου ήταν προίκα και αποτελούνταν από φλουριά τόσο από το γαμπρό, όσο και από συγγενείς, ακόμη και την ίδια τη νύφη. Τα νομίσματα αυτά οι φτωχές τα χρησιμοποιούσαν για αγορές (π.χ σπίτι ή χωράφι), ενώ οι πλουσιότερες τα κρατούσαν για προίκα στις κόρες. Η νυφική φορεσιά φοριόταν μετά το γάμο σε όλες τις γιορτές και τις επίσημες περιστάσεις μέχρι τη γέννηση του δεύτερου παιδιού. Οι διαφορές με την καθημερινή φορεσιά εντοπίζονται κυρίως στο σιγκούνι και σε μερικά επιπλέον κομμάτια που δεν υπάρχουν στην καθημερινή, όπως η τραχηλιά, το μεταξωτό ζουνάρι, τα τσουράπια και τα καλίκια. Επιπλέον στον κεφαλόδεσμο της, η γιορτινή φορεσιά είχε συνήθως τη σκούφια, το καπιτσάλι, την κορώνα, τη χρυσή σκέπη, τη χρυσή ομπόλια και πλούσια κοσμήματα τόσο στο κεφάλι όσο και στο στήθος. Μεταξύ αυτών είναι τα κιουστέκια του τζάκου, το μικρό και το μεγάλο γιορντάνι, το κορδόνι, τα μπελετζίκια, οι πλεξίδες, τα πεσκούλια, τα καρφώματα και τα θηλυκωτάρια.
Η καθημερινή φορεσιά
Την καθημερινή φορεσιά αποτελούσαν το μισοφόρι, το πουκάμισο (καμίσι), ο τζάκος (ζιπούνι) με τα πανωμάνικα, τα κατωμάνια, το κεντητό σιγκούνι, η ποδιά, το ζουνάρι, τις ζάγρες (υποδήματα), το τσεμπέρι, το μαντήλι και το γκιουρντί.
Το μισοφόρι είναι το εσωτερικό πουκάμισο από βαμβακερό και μάλλινο ύφασμα. Το πουκάμισο είναι από βαμβακερό άσπρο ύφασμα στον αργαλειό, χωρίς μανίκια και με κέντημα στον ποδόγυρο. Τα κεντήματα στον ποδόγυρο ανάλογα τον πλούτο και την περίσταση είναι πλούσια με διάφορα σχέδια γεωμετρικά.
Ο τζάκος, ο μπούστος δηλαδή που συγκρατεί τα μανίκια είναι κοντός, από βαμβακερό ύφασμα, το κορμί του κουμπώνει κάτω από το στήθος, ενώ έχει και τα πανωμάνικα, ολοκέντητα μανίκια ως τον αγκώνα. Το κορμί του τζάκου δεν έχει κεντήματα, παρά μόνο ο λαιμός στολίζεται με κόκκινο μεταξωτό γαϊτάνι. Τα μανίκια του τζάκου ήταν κεντημένα με χρυσάφι. Τα κατωμάνικα είναι πρόσθετα μανίκια κάτω από τα μανίκια του τζάκου και είναι κεντημένα, ίδια με τον ποδόγυρο. Το σιγκούνι, αργότερα εμφανιζόταν μόνο στην καθημερινή φορεσιά και ήταν από άσπρο μαλλί υφαντό. Τη θέση του πήραν τα άσπρα σιγκούνια, τα λεγόμενα γρίζοι.
Πρόκειται για δύο σιγκούνια που φορούσαν το ένα πάνω στο άλλο. Το πρώτο είναι υφαντό και το δεύτερο μάλλινο, λευκά και τελειώνουν σε φαρδιά τσόχα σε κόκκινο χρώμα. Τα χρυσά γρίζα είχαν κεντήματα με σχέδια. Η γρίκα, η κόκκινη τραχηλιά φοριέται πάνω από το τζάκο στη γιορτινή μόνο φορεσιά. Καλύπτει το στήθος, είναι μεταξωτή και στολισμένη με δαντέλα, ενώ στο γιακά της στερεώνεται το μικρό γιορντάνι. Η ποδιά είναι από μαλλί και βαμβάκι με γεωμετρικά θέματα σχεδιασμένη και εμφανίζεται μόνο στην καθημερινή φορεσιά.
Η νυφική και η γιορτινή είχαν και το μπρεζεκούκι, το οποίο ήταν μεταξωτό κόκκινο ζωνάρι, μήκους 3 μέτρων. Το έδεναν γύρω από τη μέση και το στερέωναν με χρυσές καρφίτσες, τις κόψες. Στην καθημερινή φοριόταν το κόκκινο ζουνάρι από μαλλί, με λίγα κεντήματα. Η χρυσοΰφαντη ζώνη φοριόταν από τις γυναίκες της πρώτης κοινωνικής τάξης και πολλές φορές προερχόταν από το Άγιο Όρος. Πάνω από τη σιγκούνα, το χειμώνα φορούσαν το γκιουρντί και πάνω από τη γρίζα το χράμι. Το γκιουρντί ήταν παλιότερα άσπρο και αργότερα σκούρο γαλάζιο, μάλλινο. Τα τσουράπε, οι κάλτσες δηλαδή, ήταν άσπρα βαμβακερά με τρυπητά σχέδια, που φορούσαν μόνο σε γιορτές, καθώς τις καθημερινές ήταν ξυπόλητες. Τα χρυσαφικά της νύφης προέρχονταν από το γαμπρό που τα χάριζε καθ’ όλη τη διάρκεια του αρραβώνα, στις επίσημες γιορτές. Οι ζάγρες είναι τα καθημερινά παπούτσια της δουλειάς από βιδέλο, που τα φορούσαν σπάνια. Παλιότερα φορούσαν γουρουνοτσάρουχα. Τα καλίκια με το χρυσάφι, ήταν τα καλοκαιρινά υποδήματα της νύφης, κεντημένα με χρυσό κορδόνι πάνω σε βυσσινί, πράσινο ή κόκκινο βελούδο. Τα λουστρίνια, είναι τα χειμωνιάτικα υποδήματα της νύφης, με σχέδια από κίτρινο μπρισίμι.
Κεφαλόδεσμος και κοσμήματα
Τα μαλλιά τους οι γυναίκες συνήθιζαν να τα φτιάχνουν σε δύο πλεξούδες που έπεφταν στην πλάτη και από πάνω έδεναν το τσεμπέρι και στη συνέχεια το μαντήλι το λουλουδάτο. Η νύφη είχε διαφορετικό τρόπο χτενίσματος στα μεσόγεια, φτιάχνοντας μία κοτσίδα, την οποία κρατούσε για σαράντα ημέρες από την ημέρα του γάμου. Σε κάποιες άλλες περιοχές τις αττικής είχαν διαφορετικό τρόπο χτενίσματος, φτιάχνοντας δύο πλεξούδες, τις οποίες έπιαναν με μια καρφίτσα πίσω και γινόταν μία. Οι νύφες μαζί με τα μαλλιά τους έπλεκαν και τα γαϊτάνια, απ’ τα οποία κρεμόταν οι πλεξίδες ή τα πεσκούλια και πάνω στο κεφάλι τοποθετούσαν τη σκούφια με τα φλουριά και τη συγκρατούσαν με το καπιτσάλι. Στο μέτωπο φορούσαν την κορώνα και από πάνω τη σκέπη, την οποία μετά το γάμο αντικαθιστούσαν με τη χρυσή ομπόλια. Οι πλεξίδες και τα πεσκούλια ήταν φούντες μεταξωτές από κόκκινο ή κρεμεζί μπρισίμι, σκεπασμένες με αληθινό χρυσάφι και ήταν δώρο του γαμπρού. Οι πλεξίδες ήταν πολύ πιο πλούσιες σε σχέση με τα πεσκούλια, που δεν είχαν στολίσματα. Η σκούφια με τα φλουριά είναι ο νυφικός κεφαλόδεσμος, μικρό κάλυμμα του κεφαλιού, που μετά το γάμο φορούσαν μόνο σε γιορτές. Το καπιτσάλι είναι μια λουρίδα από κόκκινο βελούδο, κεντημένη με χρυσόνημα, η οποία περνάει κάτω από το λαιμό και δένει στο φέσι. Η κορώνα, ήταν δώρο του γαμπρού και στόλιζε το μέτωπο της νύφης. Η χρυσή σκέπη, και αυτή δώρο από το γαμπρό, είναι ένα αραχνούφαντο μεταξωτό πέπλο, με κρόσσια στις άκρες. Τη θέση της μετά το γάμο, έπαιρνε η χρυσή ομπόλια, η οποία έχει πολλές ομοιότητες αλλά ήταν αγορασμένη από την Αθήνα συνήθως. Τις καθημερινές οι γυναίκες φορούσαν το τσεμπέρι και από πάνω το μαντήλι το λουλουδάτο, συνήθως σε κίτρινο χρώμα με σχέδια.
Πλούσια ήταν και τα χρυσαφικά της νυφικής και γιορτινής φορεσιάς. Τα κουστέκια του τζάκου είναι ασημένιες πόρπες που χρησίμευαν για να κλείνει ο τζάκος κάτω από το στήθος.Το μικρό γιορντάνι είναι κόσμημα για το λαιμό και αποτελείται από 12 έως 19 κομμάτια, από τα οποία κρεμόταν φλουριά και ήταν επενδυμένο εσωτερικά με ύφασμα. Το μεγάλο γιορντάνι ήταν στολίδι για το στήθος. Πρόκειται για ένα διχτυωτό πλέγμα από χρυσές ή ασημένιες χάντρες. Στο κάτω μέρος έραβαν ασημένια γρόσια και κρεμούσαν νομίσματα χαρισμένα από τους συγγενείς και το γαμπρό. Στη νυφική φορεσιά υπήρχαν και οι άλυσες, που είναι κόσμημα για το λαιμό, με σταυρό και αλυσίδες με νομίσματα και φλουριά. Στα στερεώματα τόσο του στήθους όσο και του κεφαλόδεσμου, τοποθετούσαν καρφίτσες. Οι νύφες φορούσαν επίσης τα μπελετζίκια, βραχιόλια με σχέδια, ενώ τη φορεσιά ολοκλήρωναν τα θηλυκωτάρια που έκλειναν τη ζώστρα στη μέση.
Πηγές
Κατηγορία:Ελληνικές φορεσιές Κατηγορία:Αττική
Η συμφιλίωση του Μέλμοθ
Η συμφιλίωση του Μέλμοθ (γαλλικός τίτλος: Melmoth réconcilié) είναι διήγημα του Ονορέ ντε Μπαλζάκ που δημοσιεύθηκε το 1835 και εντάσσεται στις Φιλοσοφικές μελέτες της Ανθρώπινης κωμωδίας. Είναι εμπνευσμένο από το μυθιστόρημα Μέλμοθ ο Περιπλανώμενος του Τσάρλς Ματούριν.
Υπόθεση
Γαλλία, 1835. Ο Καστανιέ, ένας ανέντιμος ταμίας του μεγαλοτραπεζίτη Νυσενζέν, έχει καταστραφεί οικονομικά από τα έξοδα της ερωμένης του και ετοιμάζεται να υπεξαιρέσει ένα μεγάλο ποσό και στη συνέχεια να εξαφανιστεί. Εκπλήσσεται από την άφιξη του μυστηριώδους Ιρλανδού Μέλμοθ, ο οποίος του προτείνει να τον απαλλάξει από τα βάσανά του με αντάλλαγμα την ψυχή του, μια προσφορά που είχε ήδη κάνει και σε άλλους που βρίσκονταν σε απελπιστική κατάσταση. Σε αντίθεση με την άρνηση όλων των προηγούμενων που είχε προσεγγίσει ο Μέλμοθ, ο Καστανιέ συμφωνεί αμέσως, αποκτώντας έτσι υπερφυσικές δυνάμεις. Ωστόσο, όσο περνάει ο καιρός, αρχίζει να αντιλαμβάνεται τι τον περιμένει στη μετά θάνατον ζωή και με τη σειρά του επιδιώκει να απαλλαγεί από τη σατανική συμφωνία. Αρχικά, ο Καστανιέ αποφασίζει να ψάξει για τον Μέλμοθ, αλλά ανακαλύπτει ότι ο Ιρλανδός πέθανε ως άγιος συμφιλιωμένος με τον Θεό και η ψυχή του τελικά σώθηκε. Ο Καστανιέ, όπως και ο Μέλμοθ στο παρελθόν, δεν έχει άλλη επιλογή από το να ψάξει για έναν νέο αντικαταστάτη, τον οποίο αναζητά ανάμεσα στους χρηματιστές. Η συμφωνία περνάει έτσι από πολλά χέρια, χάνοντας σταδιακά τη δύναμή της και αυτός που την κληρονομεί τελευταίος είναι ένας υπάλληλος συμβολαιογράφου.
Θέμα
Ο Τζον Μέλμοθ είναι ο ρομαντικός αντιήρωας του γοτθικού μυθιστορήματος του Ιρλανδού συγγραφέα Τσαρλς Ματούριν του 1820 Μέλμοθ ο περιπλανώμενος, ένα έργο που θαύμαζε ο Μπαλζάκ. Ο Μέλμοθ έχει κάνει συμφωνία με τον διάβολο: θα ζήσει ακόμη 150 χρόνια και θα έχει τη δύναμη να πραγματοποιήσει όλες τις επιθυμίες του. Μετανοώντας, προσπαθεί να βρει «αντικαταστάτη» για να λυτρωθεί, έχει όμως την ατυχία να συναντά μόνο καλούς Χριστιανούς που προτιμούν την αιώνια σωτηρία από τη δύναμη του πειρασμού. Κάθε του απόπειρα είναι ένα επεισόδιο του μυθιστορήματος που τελειώνει με τον θάνατο του Μέλμοθ: έπεσε στο γκρεμό και σκοτώθηκε, παρασυρμένος από κάποια άγνωστη δύναμη. Στο διήγημα-παρωδία του Μπαλζάκ αποκαλύπτεται ότι ο Μέλμοθ επέζησε από το τρομερό τέλος του και στο διεφθαρμένο περιβάλλον του παριζιάνικου οικονομικού κόσμου βρίσκει εύκολα αντικαταστάτη και πεθαίνει συμφιλιωμένος με τον Θεό.
Παραπομπές
Κατηγορία:Μυθιστορήματα του Ονορέ ντε Μπαλζάκ
Εθνική Λιβερίας (ποδόσφαιρο ανδρών)
Η εθνική ομάδα ποδοσφαίρου της Λιβερίας εκπροσωπεί τη Λιβερία στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Λιβερίας. Παρόλο που στην ομάδα συμμετείχε ο Παίκτης της Χρονιάς της ΦΙΦΑ 1995, Τζορτζ Γουεά, η ομάδα δεν συμμετείχε ποτέ σε τελική φάση στο Παγκόσμιο Κύπελλο Ποδοσφαίρου. Ωστόσο, έχει προκριθεί δύο φορές στην τελική φάση του Κυπέλλου Εθνών Αφρικής (1996, 2002).
Χόμπι
thumb|200px|Άνθρωποι που παίζουν χαρτιά, από τον [[Πωλ Σεζάν.]] Χόμπι είναι κάθε δραστηριότητα πάνω σε κάποιον τομέα που ενδιαφέρει το άτομο και δεν του επιφέρει χρηματική αμοιβή και που πραγματοποιείται συχνά κατά την διάρκεια του ελεύθερου χρόνου. Από την στιγμή που το χόμπι γίνεται πηγή εισοδήματος αποτελεί εργασία. Χόμπι μπορεί να είναι η συλλογή πραγμάτων, κάποιο άθλημα ή κάποια δημιουργική δραστηριότητα κ.ά. Το άτομο που πραγματοποιεί ένα χόμπι είναι συνήθως ερασιτέχνης (χομπίστας), σε αντιδιαστολή με τον επαγγελματία.
Ετυμολογία
Η λέξη πιθανόν προέρχεται από την αγγλική λέξη «hobyn» που τον 16ο αιώνα σήμαινε μικρό άλογο ή πόνυ. Το 1557 καταγράφηκε για πρώτη φορά η λέξη «hobby horse», ένα ξύλινο παιχνίδι που ήταν ένα ξύλο με μια ουρά στην μία άκρη και μια κεφαλή αλόγου στην άλλη, που είχε ως σκοπό να μιμείται το άλογο σε διάφορες εκδηλώσεις. Μέχρι το 1816 είχε συντμηθεί σε hobby (χόμπι) και είχε λάβει τη σημερινή σημασία της ευχάριστης ασχολίας για να περνάει ο χρόνος.
Τύποι χόμπι
Τα χόμπι είναι ένα ποικίλο σύνολο δραστηριοτήτων και είναι δύσκολο να κατηγοριοποιηθούν με λογικό τρόπο. Η ακόλουθη κατηγοριοποίηση των χόμπι αναπτύχθηκε από τον Stebbins.
Χομπίστας
Οι χομπίστες είναι τα άτομα που είτε ατομικά, είτε ως μέλη ομάδας, ασχολούνται με το εκάστοτε χόμπι. Σύμφωνα με το Serious Leisure Perspective οι χομπίστες κατηγοριοποιούνται σε ερασιτέχνες και εθελοντές και προσδιορίζονται τρεις ευρείες ομάδες ψυχαγωγικής δραστηριότητας με τα χόμπι να βρίσκονται κυρίως στην κατηγορία "Σοβαρή αναψυχή".
Στέλιος Μανωλάς
Σε συλλογικό επίπεδο
Τα πρώτα χρόνια αγωνιζόταν στα άκρα της άμυνας και στη συνέχεια καθιερώθηκε από τον Χανς Τιλκόφσκι ως κεντρικός αμυντικός, ενώ συμπαίκτες του στη μακρά πορεία του στην ΑΕΚ υπήρξαν πολλοί σπουδαίοι ποδοσφαιριστές που αγωνίστηκαν στον σύλλογο την εποχή εκείνη, όπως μεταξύ άλλων, οι παλαιότεροι Μίμης Παπαϊωάννου, Ντούσαν Μπάγεβιτς, Λάκης Νικολάου, Θωμάς Μαύρος, Χρήστος Αρδίζογλου, καθώς και οι μεταγενέστεροι Τόνι Σαβέβσκι, Ηλίας Ατματσίδης, Βασίλης Τσιάρτας, Μιχάλης Κασάπης και Ντέμης Νικολαΐδης. Συμμετείχε από το 1979 έως το 1998 με τη φανέλα της ΑΕΚ σε 447 αγώνες πρωταθλήματος και σχεδόν 700 συνολικά.
Στην εθνική Ελλάδας
Στις 15 Μαΐου 1983 πραγματοποίησε την πρώτη του εμφάνιση με την Ελλάδα, στον εκτός έδρας αγώνα εναντίον της Ουγγαρίας, για τα προκριματικά του Euro 1984. Συμμετείχε σε 71 συνολικά αγώνες σκοράροντας 6 τέρματα. Αγωνίστηκε με την Ελλάδα στο Μουντιάλ 1994.
Καριέρα προπονητή
Μετά την ολοκλήρωση της καριέρας του ως ποδοσφαιριστής, ο Στέλιος Μανωλάς εργάστηκε ως προπονητής της εθνικής Ελπίδων (Κ-21), ενώ υπήρξε για ένα διάστημα τεχνικός διευθυντής του ποδοσφαιρικού τμήματος της ΑΕΚ, θέση από την οποία παραιτήθηκε το καλοκαίρι του 2009. Στις 6 Νοεμβρίου 2012, ανέλαβε χρέη προπονητή στη Νίκη Βόλου.
Το καλοκαίρι του 2014 ανέλαβε την τεχνική ηγεσία της ομάδας Κ-20 της ΑΕΚ, ενώ τον Οκτώβριο του 2015, έπειτα από την παραίτηση του Τραϊανού Δέλλα, ανέλαβε προσωρινά καθήκοντα πρώτου προπονητή στην "Ένωση". Ανέλαβε ξανά (και πάλι προσωρινά) καθήκοντα πρώτου προπονητή της ΑΕΚ, μετά την απόλυση του Γκουστάβο Πογέτ στις 19 Απριλίου 2016, οδηγώντας τον σύλλογο στην κατάκτηση του κυπέλλου (2015-16). Με την ολοκλήρωση της περιόδου επέστρεψε στην ομάδα Κ-20 της ΑΕΚ, θέση από την οποία αποχώρησε τον Οκτώβριο του 2016.
Τίτλοι
Με την ΑΕΚ κατέκτησε τους παρακάτω τίτλους:
Θυρέα
Με τον όνομα Θυρέα μπορεί να αναφέρονται:
Τομπάγκο
Το Τομπάγκο (αγγλικά: Tobago) είναι νησί στην Καραϊβική, το οποίο ανήκει στο νησιωτικό κράτος του Τρινιντάντ και Τομπάγκο. Βρίσκεται 35 χιλιόμετρα βορειοανατολικά του μεγαλύτερου νησιού, Τρινιντάντ, περίπου 160 χιλιόμετρα από τη βορειοανατολική ακτή της Βενεζουέλας και επίσης νοτιοανατολικά του νησιού της Γρενάδας. Έχει έκταση 300 τ.χλμ. και πληθυσμό 60.874 κατοίκους, σύμφωνα με την απογραφή του 2011. Πρωτεύουσα του νησιού είναι το Σκάρμπορο με πληθυσμό γύρω στους 17.537 κατοίκους (2011). Είναι αυτόνομο από τις 23 Σεπτεμβρίου του 1980. Πρόεδρος της Συνέλευσης (Chief Secretary of the House of Assembly) είναι από τις 26 Ιανουαρίου 2017 ο Κέλβιν Β. Τσαρλς.
Ετυμολογία
Το Τομπάγκο ονομάστηκε Μπεγιαφόρμα (Bellaforma) από τον Χριστόφορο Κολόμβο γιατί «από απόσταση φαινόταν όμορφο». Ο Ισπανός μοναχός Αντόνιο Βάσκες δε Εσπινόσα (Antonio Vázquez de Espinosa) έγραψε ότι οι Καλίνα (ηπειρωτικοί Καραΐβοι) ονόμαζαν το νησί Ουρουπίνα λόγω της ομοιότητάς του με ένα μεγάλο σαλιγκάρι, ενώ οι Καλινάγος (Καραΐβοι των νησιών) το ονόμαζαν Αλουμπαέρα (Aloubaéra), υποτίθεται ότι μοιάζει με το αλουεμπέρα (alloüebéra), ένα γιγαντιαίο φίδι που έπρεπε να ζει σε μια σπηλιά στο νησί της Δομινίκας. Η παλαιότερη γνωστή καταγραφή της χρήσης του ονόματος Τομπάγκο για το νησί είναι σε μια ισπανική βασιλική διαταγή που εκδόθηκε το 1511. Η έμπνευση γι' αυτό το όνομα ήταν από την ομοιότητα του σχήματος του νησιού με τα χοντρά πούρα που κάπνιζαν οι κάτοικοι Ταΐνο των Μεγάλων Αντιλλών.
Ιστορία
Η τοποθεσία του Τομπάγκο το καθιστούσε ένα σημαντικό σημείο σύνδεσης μεταξύ των Καλινάγος των Μικρών Αντιλλών και των συμμάχων και εμπορικών εταίρων τους, τους Καλίνα, στις Γουιάνες και τη Βενεζουέλα. Το 1630 το Τομπάγκο κατοικήθηκε από τους Καλίνα, ενώ το γειτονικό νησί της Γρενάδας μοιράστηκε ανάμεσα στους Καλίνα και τους Καλινάγος.
Ο Κολόμβος είδε το Τομπάγκο στις 14 Αυγούστου του 1498, κατά τη διάρκεια του τέταρτου ταξιδιού του, αλλά δεν το επισκέφτηκε. Οι Ισπανοί άποικοι της Ισπανιόλας εξουσιοδοτήθηκαν να διεξάγουν επιδρομές σκλάβων στο νησί με βασιλική διαταγή που εκδόθηκε το 1511. Αυτές οι επιδρομές, οι οποίες συνεχίστηκαν μέχρι τουλάχιστον το 1620, αποδεκάτισαν τον πληθυσμό του νησιού.
Ευρωπαϊκός αποικισμός
thumb|left|Χάρτης του 17ου αιώνα που δείχνει το φρούριο Νέο Βλίσσινγκεν (Nieuw Vlissingen). Το 1628, Ολλανδοί άποικοι ίδρυσαν τον πρώτο ευρωπαϊκό οικισμό στο Τομπάγκο, μια αποικία που ονόμασαν Νέο Βάλχερεν (Nieuw Walcheren) στον κόλπο της Μεγάλης Κουρλάνδης. Έκτισαν επίσης ένα φρούριο, το Νέο Βλίσσινγκεν, κοντά στη σύγχρονη πόλη του Πλύμουθ. Ο οικισμός εγκαταλείφθηκε το 1630 μετά από επιθέσεις των αυτοχθόνων κατοίκων, αλλά αποκαταστάθηκε το 1633. Η νέα αποικία καταστράφηκε από τους Ισπανούς του Τρινιντάντ, αφού οι Ολλανδοί υποστήριξαν μια επανάσταση των Νεπόγιο στο Τρινιντάντ. Οι προσπάθειες των Άγγλων να αποικίσουν το Τομπάγκο το 1630 και το 1640 απέτυχαν επίσης λόγω της ισχυρής αντίστασης των αυτοχθόνων.
Ο αυτόχθων πληθυσμός εμπόδισε επίσης τον ευρωπαϊκό αποικισμό στη δεκαετία του 1650, συμπεριλαμβανομένης μιας απόπειρας Κουρλανδών, οι οποίοι αποίκισαν το νησί κατά διαστήματα μεταξύ 1637 και 1690. Κατά τα επόμενα χρόνια, Κουρλανδοί, Ολλανδοί, Άγγλοι, Γάλλοι, Ισπανοί και Σουηδοί έκαναν το Τομπάγκο το επίκεντρο επαναλαμβανόμενων προσπαθειών αποικισμού, γεγονός που οδήγησε το νησί να αλλάξει χέρια 33 φορές, το νησί με τις περισσότερες αλλαγές στην ιστορία της Καραϊβικής, πριν από τη Συνθήκη των Παρισίων (1814), η οποία το παραχώρησε στους Βρετανούς το 1814. Το 1662, οι Ολλανδοί αδελφοί Άντριαν και Κορνήλιος Λάμπσινς έλαβαν τον τίτλο των βαρόνων του Τομπάγκο, και κυβέρνησαν έως ότου οι Άγγλοι κατέλαβαν το νησί το 1666. Ο Άντριαν επανακατέλαβε για λίγο το Τομπάγκο το 1673, αλλά σκοτώθηκε στη μάχη όταν οι Άγγλοι, υπό τον Τομπάιας Μπριτζ ανέλαβαν και πάλι τον έλεγχο του νησιού.
thumb|left|Γαλλική επίθεση στο βρετανικό νησί Τομπάγκο το 1781 με κείμενο. Γαλλικός πίνακας του 1784. Από περίπου το 1672, κατά τη διάρκεια της προσωρινής βρετανικής κυριαρχίας του 1672–1674, το Τομπάγκο είχε μια περίοδο σταθερότητας κατά την οποία ξεκίνησε η καλλιέργεια φυτειών. Εργοστάσια ζάχαρης, βαμβακιού και λουλακί κατασκευάστηκαν και Αφρικανοί εισήχθησαν από τους Βρετανούς για να δουλέψουν ως σκλάβοι. Η οικονομία άκμασε. Η Γαλλία είχε εγκαταλείψει το νησί στη Βρετανία το 1763, και το 1777 το Τομπάγκο εξήγαγε μεγάλες ποσότητες βαμβακιού, λουλακί, ρούμι και ζάχαρης. Αλλά το 1781, οι Γάλλοι εισέβαλαν ξανά στο Τομπάγκο, και κατέστρεψαν τις φυτείες, και ανάγκασαν τον Βρετανό κυβερνήτη να παραδοθεί. Η οικονομία του νησιού έπεσε σε παρακμή.
Βρετανική κυριαρχία και ανεξαρτησία
Το 1814, όταν το νησί ήρθε και πάλι υπό βρετανικό έλεγχο, ξεκίνησε μια νέα φάση επιτυχημένης παραγωγής ζάχαρης. Αλλά ένας δυνατός τυφώνας το 1847, το τέλος της δουλείας το 1834 και ο μεγάλος ανταγωνισμός της ζάχαρης από άλλες ευρωπαϊκές χώρες, σηματοδότησε το τέλος του εμπορίου ζάχαρης. Το 1889 το νησί παραχωρήθηκε στη διοίκηση του Τρινιντάντ. Χωρίς ζάχαρη, οι νησιώτες έπρεπε να καλλιεργήσουν άλλες καλλιέργειες, φυτεύοντας στρέμματα μοσχολέμονου, καρύδες και κακάο και εξάγοντας τα προϊόντα τους στο Τρινιντάντ. Το 1963 ο τυφώνας Φλώρα χτύπησε το Τομπάγκο, καταστρέφοντας τα χωριά και τις καλλιέργειες.
Το Τρινιντάντ και Τομπάγκο απέκτησε την ανεξαρτησία του από τη Βρετανική Αυτοκρατορία το 1962 και έγινε δημοκρατία το 1976.
Γεωγραφία
thumb|Ο κόλπος Καστάρα. Το Τομπάγκο έχει έκταση 300 τ.χλμ. , μήκος περίπου 40 χιλιόμετρα και πλάτος 10 χιλιόμετρα. Βρίσκεται σε γεωγραφικό πλάτος 11 ° 15 'N και γεωγραφικό μήκος 60 ° 40' W, βόρεια του Τρινιντάντ.
Το Τομπάγκο είναι κυρίως λοφώδες, ορεινό και ηφαιστειακής προέλευσης. Το νοτιοδυτικό τμήμα του νησιού είναι επίπεδο και αποτελείται κυρίως από κοραλλιογενή ασβεστόλιθο. Το κεντρικό ορεινό τμήμα του νησιού ονομάζεται Κύρια Κορυφογραμμή. Το υψηλότερο σημείο του Τομπάγκο είναι το Πίτζεον Πικ με υψόμετρο 550 μέτρων.
Κλίμα
Το κλίμα είναι τροπικό, και το νησί βρίσκεται ακριβώς νότια της ζώνης των τυφώνων του Ατλαντικού, καθιστώντας το ευάλωτο σε περιστασιακές τροπικές καταιγίδες που ταξιδεύουν νότια. Η μέση βροχόπτωση κυμαίνεται μεταξύ 3.800 χιλιοστών στην Κύρια Κορυφογραμμή έως λιγότερο από 1.250 χιλιοστά στα νοτιοδυτικά. Υπάρχουν δύο εποχές: η υγρή περίοδος μεταξύ Ιουνίου και Δεκεμβρίου και η περίοδος ξηρασίας μεταξύ Ιανουαρίου και Μαΐου.
Παραπομπές
Τομπαγκο Τομπαγκο
Περιφέρεια Καγιές
Η Περιφέρεια Καγιές (γαλλικά: Région de Kayes, αραβικά: منطقة كايس) είναι μια Περιφέρεια του Μαλί. Έχει έκταση 119.743 τ.χλμ. και πληθυσμό 1.996.743 κατοίκων (2009). Πρωτεύουσα είναι το Καγιές.
Γεωγραφία
Η Περιφέρεια Καγιές βρίσκεται βορειοδυτικά του Μαλί. Συνορεύει στα ανατολικά με την Περιφέρεια Κουλικορό, στα βόρεια με την Αλγερία, στα νοτιοδυτικά με τη Γουινέα, στα νοτιοανατολικά με τη Μπουρκίνα Φάσο και στα δυτικά με τη Σενεγάλη. Έχει έκταση 119.743 τ.χλμ..
Επαρχίες
Η Περιφέρεια Καγιές διαιρείται σε 7 επαρχίες:
Διεθνείς Ταξιαρχίες
Οι Διεθνείς Ταξιαρχίες (ισπανικά: Brigadas Internacionales) ήταν στρατιωτικές μονάδες που αποτελούνταν απο εθελοντές διαφορετικών εθνικοτήτων, οι οποίοι ταξίδεψαν στην Ισπανία για να αγωνιστούν μαζί με τους Ισπανούς δημοκρατικούς στον Ισπανικό Εμφύλιο Πόλεμο ανάμεσα στο 1936 και το 1939.
Ο αριθμός των μάχιμων εθελοντών έχει εκτιμηθεί γύρω στις 55.000 με 60.000, ωστόσο όχι περισσότεροι από 40.000 ήταν δραστήριοι οποιαδήποτε στιγμή. Περίπου 15.000 εθελοντές συμμετείχαν σε μη μαχητικούς ρόλους και περίπου 3.000-5.000 ήταν μέλη της Εθνικής Συνομοσπονδίας Εργατών (CNT) η οποία ήταν στενά συνδεδεμένη με την Ιβηρική Ομοσπονδία Αναρχικών (FAI). Προέρχονταν από ένα σύνολο 53 χωρών για να πολεμήσουν απέναντι στις Ισπανικές φασιστικές δυνάμεις που καθοδηγούνταν από τον στρατηγό Φρανθίσκο Φράνκο ο οποίος βοηθούνταν από τις Ιταλικές δυνάμεις του φασίστα Μπενίτο Μουσολίνι και τις Γερμανικές δυνάμεις του ναζί Αδόλφου Χίτλερ.
Σχηματισμός και στρατολόγηση
Η χρησιμοποίηση των ξένων κομμουνιστικών κομμάτων για τη στρατολόγηση εθελοντών προτάθηκε αρχικά στη Σοβιετική Ένωση τον Σεπτέμβριο του 1936 από τους Μωρίς Τορέζ και Βίλλι Μύντσενμπεργκ, αρχηγό προπαγάνδας της Κομιντέρν στη Δυτική Ευρώπη. Ως μέτρο ασφαλείας, οι μη κομμουνιστές εθελοντές θα έδιναν συνέντευξη σε έναν πράκτορα της σοβιετικής πολιτικής αστυνομίας (Εν-Κα-Βε-Ντε).
Στα τέλη Σεπτεμβρίου το Ιταλικό Κομμουνιστικό Κόμμα και το Γαλλικό Κομμουνιστικό Κόμμα αποφάσισαν να δημιουργήσουν ένα τάγμα. Ο Λουίτζι Λόνγκο, πρώην αρχηγός της Κομμουνιστικής Νεολαίας Ιταλίας είχε την ευθύνη να κάνει τις απαραίτητες διευθετήσεις με την Ισπανική κυβέρνηση. Το σοβιετικό υπουργείο άμυνας επίσης βοήθησε, επειδή κυρίως είχαν την εμπειρία να συνεργάζονται με τάγματα διεθνών εθελοντών κατά τον Ρωσικό Εμφύλιο Πόλεμο. Η ιδέα αυτή αρχικά βρήκε αντίθετο τον Λάργκο Καμπαγιέρο, αλλά μετά τις πρώτες αποτυχίες στον πόλεμο άλλαξε γνώμη και τελικά συμφώνησε να γίνει η επιχείρηση στις 22 Οκτωβρίου. Ωστόσο, η Σοβιετική Ένωση δεν αποσύρθηκε από την Επιτροπή μη παρέμβασης στον Ισπανικό Εμφύλιο πιθανώς για να αποφύγει διπλωματικές διαμάχες με τη Γαλλία και το Ηνωμένο Βασίλειο.
Το κύριο κέντρο στρατολόγησης βρίσκονταν στο Παρίσι, κάτω από την εποπτεία του Πολωνού κομμουνιστή Κάρολ Σβιρτσέφσκι. Στις 17 Οκτωβρίου 1936, ένα ανοιχτό γράμμα του Ιωσήφ Στάλιν προς τον Χοσέ Ντίαζ που δημοσιεύτηκε στη Mundo Obrero, υποστηρίζοντας πως η νίκη της Β΄ Ισπανικής Δημοκρατίας δεν ήταν θέμα μόνο των Ισπανών, αλλά και ολόκληρης της "προοδευτικής ανθρωπότητας". Σε λίγες μέρες,οργανισμοί υποστήριξης για τη δημοκρατική ισπανική κυβέρνηση είχαν ιδρυθεί στις περισσότερες χώρες. Όλες (άλλες λιγότερο και άλλες περισσότερο) ελέγχονταν από την Κομιντέρν.
Η είσοδος στην Ισπανία είχε κανονιστεί για τους εθελοντές. Για παράδειγμα,ένας Γιουγκοσλάβος, ο Γιόσιπ Μπροζ, που αργότερα θα έμενε γνωστός στην ιστορία ως Γιόσιπ Μπροζ Τίτο ήταν στο Παρίσι για να προσφέρει βοήθεια, λεφτά και διαβατήρια στους εθελοντές από την Ανατολική Ευρώπη. Οι εθελοντές στέλνονταν με τρένο η πλοίο στην Ισπανία,με τελικό προορισμό τη βάση στην πόλη Αλμπαθέτε. Ωστόσο,πολλοί από αυτούς πήγαν μόνοι τους στην Ισπανία. Οι εθελοντές δεν δεσμεύονταν με κάποιο συμβόλαιο,ούτε είχαν ορισμένη περίοδο δέσμευσης,κάτι που αργότερα θα αποδειχτεί πρόβλημα.
Επίσης πολλοί Ιταλοί, Γερμανοί και άνθρωποι από άλλες χώρες έγιναν μέλη του κινήματος, με την ελπίδα πως η μάχη στην Ισπανία θα ήταν ένα πρώτο βήμα για να αποκατασταθεί η δημοκρατία στη χώρα τους η ένας ακόμα λόγος για την επανάσταση του λαού των χωρών τους.Υπήρχαν επίσης πολλοί άνεργοι εργάτες (κυρίως από τη Γαλλία) και τυχοδιώκτες.Τελικά,περίπου 500 κομμουνιστές που ήταν εξόριστοι από τη Ρωσία στάλθηκαν εκεί (ανάμεσα τους, έμπειροι στρατιωτικοί αρχηγοί από τον Πρώτο Παγκόσμιο Πόλεμο όπως ο Μάνφρεντ Κλέμπερ, ο Βίλχελμ Τσάισερ, ο Ματέ Ζάλκα και ο Γιάνος Γκάλις.
Η επιχείρηση αντιμετωπίστηκε από τους κομμουνιστές με ενθουσιασμό, αλλά από τους αναρχικούς με σκεπτικισμό (τουλάχιστον). Αρχικά, οι αναρχικοί που έλεγχαν τα σύνορα με τη Γαλλία διατάχθηκαν να μην δεχτούν τους κομμουνιστές εθελοντές, και απρόθυμα τους επέτρεψαν να περάσουν μετά από διαμαρτυρίες. Μια ομάδα 500 εθελοντών (κυρίως Γάλλων, με μερικούς εξόριστους Πολωνούς και Γερμανούς) έφτασε στο Αλμπαθέτε στις 14 Οκτωβρίου 1936. Η υποδοχή έγινε από διεθνείς εθελοντές που ήδη πολεμούσαν στην Ισπανία: Γερμανοί από το Τάγμα «Ταίλμαν», Ιταλοί από το Τάγμα «Σεντούρια Γκαστόνε Σόζι» και Γάλλοι από το Τάγμα «Παρισινή Κομμούνα». Ανάμεσα τους βρίσκονταν ο Άγγλος ποιητής Τζον Κόρνφορντ. Ταξινομήθηκαν με βάση την εμπειρία τους και την καταγωγή τους, και απεστάλησαν σε μονάδες.
Η πόλη Αλμπαθέτε έγινε σύντομα το αρχηγείο των διεθνών ταξιαρχιών και η κύρια βάση τους. Αρχηγοί ήταν τρία υψηλόβαθμα στελέχη της Κομιντέρν: ο Αντρέ Μαρτύ ήταν διοικητής, ο Λουίτζι Λόνγκο ήταν στρατηγός-επιθεωρητής και ο Τζουζέπε ντε Βιττόριο (Νικολέττι) ήταν ο κύριος πολιτικός κομισσάριος.
Το Γαλλικό Κομμουνιστικό Κόμμα παρείχε στολές για τις ταξιαρχίες. Ήταν οργανωμένες σε μικτές ταξιαρχίες, βασική στρατιωτικοί μονάδα του Λαϊκού Μετώπου. Η πειθαρχία ήταν ακραία. Για αρκετές εβδομάδες,οι ταξιαρχίες ήταν κλειδωμένες στη βάση τους ένω αυστηρή στρατιωτική εκπαίδευση είχε ήδη αρχίσει.
Πολιορκία της Μαδρίτης
Η μάχη της Μαδρίτης ήταν μια πολύ σημαντική επιτυχία για τους δημοκρατικούς. Απομάκρυνε την πεποίθηση μιας γρήγορης ήττας απέναντι στις δυνάμεις του Φρανθίσκο Φράνκο. Ο ρόλος των διεθνών ταξιαρχιών σε αυτή τη νίκη ήταν γενικά αναγνωρισμένος, αλλά υπερεκτιμήθηκε από την προπαγάνδα της Κομιντέρν, με σκοπό οι "έξω" να μάθουν μόνο για τις δικές τους νίκες,και όχι για τις νίκες των Ισπανικών μονάδων. Ήταν τόσο επιτυχημένη αυτή η προπαγάνδα, που ο Βρετανός πρεσβευτής, Σερ Χένρι Χίλτον, δήλωσε ότι δεν υπήρχαν Ισπανοί στον στρατό που νίκησε στη Μαδρίτη. Οι δυνάμεις των διεθνών ταξιαρχιών που πολέμησαν στη Μαδρίτη έφτασαν στη μάχη μετά από μια ακόμη επιτυχημένη μάχη των δημοκρατικών. Από τους 40.000 στρατιώτες των δημοκρατικών που υπήρχαν στην πόλη, λιγότεροι από 3.000 ήταν ξένα στρατεύματα. Παρόλο που οι ταξιαρχίες δεν κέρδισαν τη μάχη μόνοι τους, ούτε άλλαξαν σημαντικά την κατάσταση, ασφαλώς έδειξαν ένα δείγμα της αποφασιστικότητας τους στη μάχη και τόνωσαν το ηθικό των πληθυσμών επιδεικνύοντας τη μέριμνα των άλλων εθνών στη μάχη. Πολλά από τα "γηραιότερα" μέλη των διεθνών ταξιαρχιών παρείχαν πολύτιμη εμπειρία στη μάχη, έχοντας πολέμήσει κατά τη διάρκεια του Πρώτου Παγκοσμίου Πολέμου (η Ισπανία έμεινε ουδέτερη την περίοδο 1914-1918) και κατά τη διάρκεια του Ιρλανδικού απελευθερωτικού αγώνα (κάποιοι πολέμησαν με τον Ιρλανδικό Απελευθερωτικό Στρατό και κάποιοι με τον Βρετανικό Στρατό).
Στις 9 Νοεμβρίου 1936,η 6η διεθνής ταξιαρχία-αποτελούμενη από 2.000 άντρες από τα τάγματα Έντγκαρ Αντρέ, Παρισινή Κομμούνα και τάγμα Νταμπρόβσκι, μαζί με Βρετανικό λόχο του πυροβολικού,πήρε τη θέση του Κάσα ντε Κάμπο. Το βράδυ,ο διοικητής της ταξιαρχίας, Μάνφρεντ Κλέμπερ, ξεκίνησε μια επίθεση στις θέσεις των φασιστών. Η επίθεση διήρκησε όλο το βράδυ. Στο τέλος της μάχης, τα φασιστικά στρατεύματα αναγκάστηκαν να υποχωρήσουν, εγκαταλείποντας οποιαδήποτε ελπίδα είχαν να επιτεθούν στη Μαδρίτη μέσω του Κάσα ντε Κάμπο, ενώ η 6η ταξιαρχία έχασε το ένα τρίτο των στρατιωτών της.
Στις 13 Νοεμβρίου,η 7η διεθνής ταξιαρχία που είχε 1.550 άτομα και αποτελούνταν από τα τάγματα Τέλμαν, Γκαριμπάλντι και Αντρέ Μαρτύ, παρατάχθηκε. Διοικούμενη από τον στρατηγό Λούκας, επιτέθηκε σε θέσεις των φασιστών στο υψίππεδο του Κέρο ντε λος Άντζελες. Ως αποτέλεσμα των προβλημάτων γλώσσας και επικοινωνίας,των λανθασμένων εντολών, της έλλειψης ξεκούρασης, της έλλειψης συντονισμού με τις οπλισμένες μονάδες και την ανεπαρκή υποστήριξη από το πυροβολικό, η επίθεση απέτυχε.
Στις 19 Νοέμβρη η αναρχική πολιτοφυλακή αναγκάστηκε να υποχωρήσει και τα φασιστικά στρατεύματα- Μαροκινοί και Λεγεωνάριοι της Ισπανικής Λεγεώνας, καλυπτόμενοι από τη ναζιστική Λεγεώνα Κόνδορ, κυρίευσαν μια θέση στην Πανεπιστημιούπολη. Η 11η ταξιαρχία στάλθηκε για να απωθήσει τους φασίστες έξω από την Πανεπιστημιούπολη. Η μάχη ήταν ακραία αιματηρή, μια μίξη του πυροβολικού και εναέριου βομβαρδισμού, με ξιφολόγχες και μάχες χειροβομβίδων, σώμα με σώμα. Ο αναρχικός αρχηγός Μπουεναβεντούρα Ντουρρούτι πυροβολήθηκε εκεί στις 19 Νοέμβρη 1936 και πέθανε την επόμενη μέρα. Η μάχη συνέχισε ώσπου τα τρία τέταρτα της πόλης ήταν κάτω από τον έλεγχο των εθνικιστών. Και οι δύο πλευρές τότε άρχισαν να δημιουργούν χαρακώματα και οχυρώσεις. Τότε έγινε σαφές πως οποιαδήποτε επίθεση θα γινόταν από οποιαδήποτε πλευρά θα ήταν πολύνεκρη. Οι φασίστες αρχηγοί είχαν να βγάλουν από το μυαλό τους την ιδέα να επιτεθούν άμεσα στη Μαδρίτη και ετοιμάστηκαν για πολιορκία της πρωτεύουσας.
Στις 13 Δεκεμβρίου 1936, 18.000 άνδρες των φασιστικών στρατευμάτων επιχείρησαν μια επίθεση με σκοπό να περικυκλώσουν τη Μαδρίτη στη Γουαδαρράμα, μια συμπλοκή γνωστή ως μάχη της Κορούνα Ρόαντ. Οι δημοκρατικοί στάλθηκαν σε μια σοβιετική θωρακισμένη μονάδα, διοικούμενη από τον στρατηγό Ντμίτρι Παβλόφ και αποτελούμενη από τις 6η και 7η διεθνείς ταξιαρχίες. Ακολούθησε βίαιη μάχη και η πρόοδος των φασιστικών στρατευμάτων σταματήθηκε.
Μια επίθεση ξεκίνησε τότε από τους δημοκρατικούς στο μέτωπο της Κόρδοβα. Η μάχη έληξε χωρίς κάποιο αποτέλεσμα. Ένα ανακοινωθέν που δημοσιεύτηκε, έλεγε: "Σήμερα,η πρόοδός μας συνεχίστηκε χωρίς να χάσουμε έδαφος". Οι ποιητές Ραλφ Γουίνστον Φοξ και Τζον Κόρνφορντ σκοτώθηκαν. Τελικά, οι εθνικιστές προχώρησαν, καταλαμβάνοντας τον υδροηλεκτρικό σταθμό στο Ελ Κάμπο. Ο Αντρέ Μαρτύ κατηγόρησε τον διοικητή του Μαρσεγέζικου Τάγματος, Γκαστόν Ντελασάλ, για κατασκοπεία και προδοσία και έπειτα εκτελέστηκε. Είναι ακόμα αμφίβολο αν ο Ντελασάλ ήταν κατάσκοπος του Φράνκο. Καταγγέλθηκε από τον ίδιο του τον υποδιοικητή, Αντρέ Χέσλερ, ο oποίος αργότερα εκτελέστηκε κατά τη διάρκεια του Δευτέρου Παγκοσμίου Πολέμου για προδοσία από τη Γαλλική Αντίσταση.
Επόμενες προσπάθειες των φασιστών να περικυκλώσουν τη Μαδρίτη μετά τα Χριστούγεννα απέτυχαν,μα όχι χωρίς ακραία βίαιη μάχη. Στις 6 Ιανουαρίου 1937, το τάγμα Τέλμαν έφτασε στο Λας Ρόζας και κράτησε τις θέσεις του, ώσπου καταστράφηκε. Στις 9 Ιανουαρίου, μόνο 10 χιλιόμετρα εδάφους χάθηκαν, όταν οι 13η και 14η διεθνείς ταξιαρχίες, μαζί με το 1ο Βρετανικό τάγμα, έφτασαν στη Μαδρίτη. Βίαιες επιθέσεις των δημοκρατικών έγιναν με σκοπό να ξανακατακτήσουν τη χαμένη γη, με μικρή επιτυχία. Στις 15 Ιανουαρίου στήθηκαν χαρακώματα και οχυρώσεις και από τις δύο πλευρές, καταλήγοντας σε αδιέξοδο. μ Οι φασίστες δεν κατέλαβαν τη Μαδρίτη μέχρι το τέλος του πολέμου, τον Μάρτιο του 1939. Υπήρξαν επίσης θυλάκια αντίστασης και τους επόμενους μήνες.
Μάχη της Χαράμα
Στις 6 Φεβρουαρίου 1937,μετά την πτώση της Μάλαγας, οι εθνικιστές επιχείρησαν μια επίθεση στον δρόμο Μαδρίτης-Ανδαλουσίας, νότια της Μαδρίτης. Οι φασίστες γρήγορα κατέλαβαν τη μικρή πόλη Θιεμποζουέλος, που μέχρι προτείνος ήταν στον έλεγχο της 15ης διεθνούς ταξιαρχίας, η οποία αποτελούνταν από το Βρετανικό τάγμα, το τάγμα Ντιμιτρόφ, το Γαλλό-Βέλγικο τάγμα της 6ης Φεβρουαρίου, το Καναδικό τάγμα Μακένζι-Παπινό και το αφρο-αμερικάνικο τάγμα Αβράαμ Λίνκολν. Μια ανεξάρτητη Ιρλανδική μονάδα,που αποτελούνταν από 80 άντρες, γνωστή ως Φάλαγγα Κόνολλι, έκανε Ιρλανδούς από την ίδια πλευρά να παλέψουν μεταξύ τους. Μερικές ιστορίες των Ιρλανδών στην Ισπανία αναφέρουν έναν πρώην καθολικό που μετά ήταν μέλος της Χριστιανικής Αδελφότητας και έναν Αγγλικάνο κληρικό που ήταν μέλος της Εκκλησίας της Ιρλανδίας να μάχονται μεταξύ τους και να πεθαίνουν στην ίδια πλευρά.
Στις 11 Φεβρουαρίου 1937, ενα φασιστικό τάγμα επιχείρησε μια εντελώς απρόβλεπτη επίθεση στο τάγμα Αντρέ Μαρτύ (14η διεθνής ταξιαρχία),μαχαιρόνοντας τους φρουρούς της και διέσχισαν τη Χαράμα. Το τάγμα Γκαριμπάλντι σταμάτησε την επέλαση των φασιστών με μεγάλη πυρκαγιά. Σε άλλο σημείο, αυτή η τακτική επέτρεψε στους φασίστες να μετακινήσουν τα στρατεύματα τους μέσω ποταμού.
Στις 12 Φεβρουαρίου, το βρετανικό τάγμα (15η διεθνής ταξιαρχία), πήραν την ορμή της επίθεσης, μένοντας κάτω από τη μεγάλη πυρκαγιά για αρκετές ώρες. Η θέση έμεινε γνωστή ως "ο λόφος της αυτοκτονίας". Στο τέλος της ημέρας, μόνο 225 από τα 600 μέλη του βρετανικού τάγματος επέζησαν. Ένας λόχος αιχμαλωτίστηκε με τέχνασμα, όταν οι φασίστες προχώρησαν στις γραμμές τους τραγουδώντας τη Διεθνή.
Στις 17 Φεβρουαρίου, ο δημοκρατικός στρατός αντεπιτέθηκε. Στις 23 και 27 Φλεβάρη, οι διεθνείς ταξιαρχίες ενώθηκαν,αλλά με μικρή επιτυχία. Το τάγμα Λίνκολν υπέφερε μεγάλη πίεση, χωρίς την υποστήριξη πυροβολικού. Στο τέλος είχε 120 νεκρούς και 175 τραυματισμένους. Ανάμεσα στους νεκρούς ήταν οι Ιρλανδοί ποιητές Τσαρλς Ντόνελι και Λέο Γκρίν.
Υπήρχαν μεγάλες απώλειες και στις δύο πλευρές και παρόλο που "Και οι δύο διεκδίκησαν τη νίκη...και οι δύο ηττήθηκαν". Η μάχη κατέληξε σε αδιέξοδο,με τις δύο πλευρές να σκάβουν και να δημιουργούν εξαιρετικά λεπτομερή συστήματα χαρακωμάτων.
Μάχη της Γουαδαλαχάρα
Μετά την αποτυχημένη επίθεση στη Χαράμα, οι φασίστες επιχείρησαν να κάνουν ακόμα μια επίθεση στη Μαδρίτη, από τα βορειοανατολικά αυτή τη φορά.Ο στόχος ήταν η πόλη της Γουαδαλαχάρα, η οποία βρισκόνταν σε απόσταση 50 χλμ. από τη Μαδρίτη. Ολόκληρα τα εκστρατευτικά σώματα των Ιταλών-35.000 άντρες, με 80 άρματα μάχης και 200 πυροβολικά μάχης-παρατάχθηκαν, καθώς ο Μπενίτο Μουσολίνι ήθελε η νίκη να πιστωθεί στην Ιταλία. Στις 9 Μαρτίου 1937, οι Ιταλοί πέτυχαν να κάνουν ένα ρήγμα στις γραμμές των δημοκρατικών, αλλά δεν εκμεταλλεύτηκαν σωστά το πλεονέκτημα αυτό. Ωστόσο, ο υπόλοιπος στρατός των φασιστών προήλαυνε, και η κατάσταση έμοιαζε επικίνδυνη για τους δημοκρατικούς. Γρήγορα έγινε συγκρότηση των καλύτερων μονάδων του στρατού,συμπεριλαμβανομένων μέσα σε αυτές τις 6η και 7η διεθνείς ταξιαρχίες.
Την αυγή της 10ης Μαρτίου, οι φασίστες περικυκλώθηκαν και το μεσημέρι, το τάγμα Γκαριμπάλντι αντεπιτέθηκε. Προέκυψε σύγχυση εξαιτίας του γεγονότος πως καμία από τις δύο πλευρές δεν ήταν ενήμερη για τις κινήσεις της άλλης. Επίσης και οι δύο πλευρές μιλούσαν Ιταλικά. Έτσι, έφτασε η στιγμή που κατάσκοποι των δύο πλευρών αντάλασσαν πληροφορίες μη συνειδητοποιώντας πως ήταν εχθροί. Οι δημοκρατικοί προχώρησαν και βομβάρδισαν τανκ των φασιστών.
Στις 11 Μαρτίου, οι φασίστες έσπασαν τις γραμμές του δημοκρατικού στρατού. Το τάγμα Τέλμαν υπέφερε μεγάλες απώλειες, αλλά κατάφερε να κρατήσει τον δρόμο Τριχουέρκε-Τορίγια. Το τάγμα Γκαριμπάλντι επίσης κράτησε τις θέσεις του. Στις 12 Μαρτίου, οι δημοκρατικοί επιτέθηκαν με τανκς και αεροπλάνα. Το τάγμα Τέλμαν επιτέθηκε στην πόλη Τριχουέτε και την ανακατέλαβε, αιχμαλωτίζοντας πολλούς φυλακισμένους.
Οι διεθνείς ταξιαρχίες πολέμησαν στη μάχη του Τέρουελ τον Γενάρη του 1938. Η 35η διεθνείς μεραρχία υπέφερε τρομερά από τον εναέριο βομβαρδισμό και από την έλλειψη τροφίμων, χειμωνιάτικων ρούχων και πυρομαχικών. Η 14η διεθνής ταξιαρχία πολέμησε στη μάχη του Έβρου του Ιούλιο του 1938, την τελευταία επίθεση των δημοκρατικών στον πόλεμο
Μάχη του Τέρουελ
Ο Χουάν Νεγκρίν πιεζόμενος για μια νίκη που θα βεβαιώνει τη δυνατότητα επιβίωση της Κυβέρνησης μεταξύ 15 Δεκεμβρίου 1937 και 20 Φεβρουαρίου 1938 ρίχνει όλες του τις δυνάμεις στη πιο αμφίρροπη μάχη του πολέμου, στην Τερουέλ, μία πόλη κλειδί για να εμποδιστεί η διείσδυση του Φραντσίσκο Φράνκο στην ακτή της Μεσογείου. Αρχικά η προώθηση των κυβερνητικών είναι πολύ βαθιά καθώς οι φρανκικοί υποχωρούν γρήγορα αλλά αυτό σύντομα αποβαίνει σε μειονέκτημα γιατί δημιουργεί εκτεταμένα πλευρά εκτεθειμένα σε αντεπίθεση. Η Τερουέλ καταλαμβάνεται αλλά στις 7 Φλεβάρη ο Χόρχε Βαρέλα χτυπά στα νώτα της κυβερνητικής αιχμής η οποία έτσι παγιδεύεται ενώ ο κακός χειμώνας κάνει τον ανεφοδιασμό αδύνατο. Οι κυβερνητικοί υποχωρούν νότια στη Βαλένθια, έχοντας μαζέψει καταστροφικές απώλειες 60.000 ατόμων. Ο Φράνκο έχει τώρα εύκολες επιλογές: Επιτίθεται στη Λερίδα που είναι η πόλη είσοδος στην Καταλονία από δυτικά (100 χιλ. από τη Βαρκελώνη) και μετά στρέφεται απότομα στην ακτή νότια κερδίζοντας εύκολα τις μικρές μονάδες που φυλάνε εκεί. Φτάνει στο Βινιαρόθ, στη Μεσόγειο, στις 3 Απριλίου 1938 έχοντας αποκόψει τις κυβερνητικές μονάδες για πάντα στα δύο: Απομένει η Μαδρίτη,με τη λουρίδα που οδηγεί στη Βαλένθια και η Καταλονία στο ΒΑ άκρο της χώρας. Ελάχιστοι Κυβερνητικοί διατηρούν ελπίδες αλλά ο Νεγκρίν εκμεταλλεύεται το ότι ο Χίτλερ μπαίνει στην Αυστρία και απαιτεί την Τσεχοσλοβακία, πιστεύοντας ότι τώρα οι Αγγλο-Γάλλοι θα πειστούν να τον βοηθήσουν, αλλά είναι τότε ο Τσάμπερλαιν που θα "πουλήσει" πρώτη και καλύτερη την κυβερνητική Ισπανία, προτού χαρίσει την Τσεχοσλοβακία στον Χίτλερ. Το 1938 είναι ελαφρά διαφορετικό: Η Γαλλία ξυπνάει! Στις 27 Μαρτίου δεν έχει ψευδαισθήσεις πια: Ο Χίτλερ τους περιτριγυρίζει με σκοπό να χτυπήσει, ο Φράνκο στα νώτα τους θα είναι μεγάλη συμφορά και τώρα ανοίγουν τα σύνορα αποστέλλοντας όπλα. Υπάρχουν φήμες ότι μυστικά οι αμερικανοί υποσχέθηκαν αεροπλάνα, ο Νεγκρίν το αφήνει να διαδίδεται αλλά όντως κάποια λίγα, αμερικανικής κατασκευής, θα βρεθούν αργοτερα με τα κυβερνητικά χρώματα χωρίς φυσικά πιθανότητα να επηρεάσουν την κατάσταση, εξ άλλου πρόκειται για ξεπερασμένα διπλάνα του ναυτικού. Ο Νεγκρίν χρειάζεται πίστωση χρόνου μεν αλλά και μια ηχηρή νίκη που να δηλώνει σε όλους ότι η κυβερνητική Ισπανία υπάρχει ελπίζοντας μάλιστα πως αν ο πόλεμος ξεσπάσει εν τω μεταξύ,τότε αυτόματα θα βρεθεί στην πλευρά των Αγγλο-Γάλλων αφού πολεμά ήδη τον Χίτλερ και συνεπώς και νικητής.
Γκουέρνικα
Μια πόλη που άφησε ιστορικό όνομα αλλά που για τον πόλεμο στον βορρά δεν παίζει κανένα ρόλο, είναι μακριά απ το Μπιλμπάο, ανοχύρωτη και χωρίς πολεμικό ενδιαφέρον. Στις 26 Απρίλη 1937, το μεσημέρι την ώρα της αγοράς τα σμήνη της Κόνδωρ κυρίως He-111B την εξαφανίζουν απ το πρόσωπο της γης σκοτώνοντας 1685 και τραυματίζοντας 900 απ τους 7000 κατοίκους! Τον στόχο διάλεξε μάλλον ο Εμίλιο Μόλα: Η πόλη είναι η αρχαία πρωτεύουσα των Βάσκων αλλά οι γερμανοί δοκιμάζουν τη νέα "τεχνική" η οποία αποδεικνύεται απ τον συνδυασμό εκρηκτικών κι εμπρηστικών βομβών και τη συνεχή χρήση των αμυντικών πολυβόλων των αεροπλάνων εναντίον του πλήθους. Καιρό αργότερα σχολιάστηκε λεπτομερώς η επιχείρηση αυτή και μερικοί προσπάθησαν να δικαιολογήσουν ότι η Λουφτβάφφε διέθετε πραγματικό στρατιωτικό στόχο. Τελικά αποδείχτηκε ότι τη διαταγή είχε δώσει το φρανκικό επιτελείο και τη γνώριζε καιρό προτού γίνει, δεν ήταν πρωτοβουλιά των Γερμανών, οι οποίοι όμως την εξετέλεσαν κι εμελέτησαν τα αποτελέσματά της με σκοπό να βελτιώσουν τις μεθόδους τους. Οι γερμανοί συνέλαβαν την αεροπορία κυρίως σαν όπλο υποστήριξης του πεζικού στο μέτωπο αλλά αρκετοί της Βέρμαχτ δεν είχαν πειστεί για την αποτελεσματικότητά της, χρειαζόταν λοιπόν μία δοκιμασία. Οι πολεμικοί ανταποκριτές μένουν έκθαμβοι: Το "απόλυτο όπλο" ανεκαλύφθη και οι γερμανοί το έχουν! Τη θεωρία του area bombing που είχαν θεωρητικά αναπτύξει οι Αγγλοι αλλά χωρίς ποτέ να την πραγματοποιήσουν κάνει την πρεμιέρα της, την ώρα μάλιστα που υποβόσκει ένας παγκόσμιος πόλεμος. Μερικοί στρατιωτικοί ριγούν. Παρόλα αυτά για μια ακόμη φορά τα συμπεράσματα είναι επιπόλαια: Η παντελής έλλειψη αντίπαλων καταδιωκτικών δεν σχολιάζεται. Θα χρειαστεί η ώρα της Μάχης της Αγγλίας για να γίνει αυτό αντιληπτό.
Μάχη του ποταμού Έμπρο
Στις 24 Ιουλίου ξεκινάει η μεγαλύτερη και τελευταία αντεπίθεση τον κυβερνητικών στον ποταμό Εμπρο. Το σχέδιο είναι καλό κι αποσκοπεί σε μία επανασύνδεση Βαρκελώνης – Βαλένθια. Ο πρωθυπουργός της κυβερνητικής Ισπανίας Χουάν Νεγκρίν επιβλέπει ο ίδιος το σχέδιο και παρατάσσει 250.000 στρατό πολύ καλά εξοπλισμένο για πρώτη φορά, αλλά χωρίς αεροπορία. Ο Βαρέλα μένει εμβρόντητος, σχεδόν αιχμαλωτίζεται και υποχωρεί στην αντίπερα όχθη σε βάθος 60 χμ, ενώ ο Φράνκο εγκαταλείπει την άμυνα της Μαδρίτης και συγκλίνει στο σημείο εκείνο. Η υπεροχή του πυροβολικού του και κυρίως η άφθονη ιταλική αεροπορία αλλάζουν τα πράγματα: Το πέρασμα του ποταμιού εμποδίζεται,γέφυρες συντρίβονται και τελικά οι κυβερνητικοί μόνο με σχεδίες μπορούν να στέλνουν εφόδια στους δικούς τους στην άλλη όχθη ενώ οι εμπροσθοφυλακές νοιώθουν πολιορκημένες. Η υποχώρηση των κυβερνητικών πίσω απ το ποτάμι τελειώνει με 70.000 νεκρούς. Στρατιωτικά είναι το τέλος.Στις 18 Νοέμβρη 1938 ο Νεγκρίν δέχεται να αποσυρθεί αλλά εν τω μεταξύ συγκεντρώνει τις τελευταίες του προσπάθειες στον διπλωματικό τομέα. Κάνει επίσημα μια "επιθετική" διπλωματική χειρονομία: Ζητάει να φύγουν όλοι οι ξένοι.Γνωρίζει ήδη ότι η Ρωσία άλλαξε απόψεις για την Ισπανία: Ο Στάλιν εγκαταλείπει τον διεθνιστικό - ιδεολογικό του προσανατολισμό για να ασχοληθεί με τις διπλωματικές επιπτώσεις των τελευταίων γεγονότων,εξ άλλου έχει ολοένα και μεγαλύτερη δυσκολία να ανεφοδιάζει τις δυνάμεις στην Ισπανία ενώ Χίτλερ-Μουσολίνι ξέρουν ότι κι εκείνων οι στόχοι συγκεντρώνονται τώρα στην Ευρώπη. Μεταξύ 22 Σεπτεμβρίου–15 Οκτωβρίου 1938 οι Διεθνείς Ταξιαρχίες αποχωρούν και σχεδόν όλες οι μονάδες γερμανο-ιταλών.
Αποστράτευση
Τον Οκτώβριο του 1938, μετά τη μάχη του Έβρου, η επιτροπή μη παρέμβασης διέταξε την αποχώρηση των διεθνών ταξιαρχιών που μάχονταν με τους δημοκρατικούς.Η δημοκρατική κυβέρνηση του Χουάν Νεγκρίν ανακοίνωσε την απόφαση στην κοινωνία των εθνών στις 21 Σεπτεμβρίου 1938.Η αποστράτευση ήταν μέρος μιας αναίσχυντης προσπάθειας αναγκασμού των ξένων χρηματοδοτών των φασιστών να αποσύρουν τα ξένα στρατεύματα τους και να πείσουν τις δυτικές δημοκρατίες,όπως η Γαλλία και η Βρετανία,να σταματήσουν το εμπάργκο όπλων που είχαν επιβάλλει στην Ισπανία.
Την περίοδο αυτή υπήρχαν ακόμη 10.000 εθελοντές στην Ισπανία που βοηθούσαν τους δημοκρατικούς και 50.000 ξένοι στρατολογημένοι για τους φασίστες(οι 30.000 ήταν Μαροκινοί).Ίσως οι μίσοι εθελοντές των "μπριγκατίστας" προέρχονταν απο χώρες όπως η ναζιστική Γερμανία,η φασιστική Ιταλία αλλά και από άλλες χώρες,όπως η Ουγγαρία,που είχε δεξιά απολυταρχικά καθεστώτα αυτή την περίοδο.Αυτοί οι άντρες δεν μπορούσαν να επιστρέψουν με ασφάλεια στις πατρίδες τους λόγω των καθεστώτων που υπήρχαν και σε μερικούς που δώθηκε η ισπανική υπηκοότητα,ενσωματώθηκαν σε μονάδες του λαϊκού μετώπου.Οι υπόλοιποι επαναπατρίστηκαν.Οι Βέλγοι και οι Δανοί εθελοντές έχασαν την υπηκοότητα τους επειδή υπηρέτησαν σε ξένο στρατό.